Nädalauudistes:
Jõulud Hanoi's.
10 aastat tagasi oleks nii avalik tähistamine
punases Vietnamis keelustatud.
Näeme, kuidas armastuse missiooniga kristlased muutsid õhustikku.
Veel:
Seda on nimetatud kaheks imelisimaks minutiks TV-animatsiooni ajaloos.
Kuuleme, kuidas hea sõnum oleks äärepealt jäänud välja
multikast Charlie Brown'i Jõulud ja miks autor nõudis selle sissejätmist.
Ja:
Jõuluajal meeldib meile kuulata just neid laule,
ent kas teame tuntuimate jõululaulude saamislugu?
Tere kõigile saadet vaatama! Olen Wendy Griffith.
Ajal, mil kristlased üle ilma tähistavad Kristuse sündi,
on üks linn juba saanud jõuluime osaliseks.
Vietnamis Hanoi's lubas kommunistlik valitsus äsja
jõulude avalikku tähistamist.
CBNi Aasia korrespondent Lucille Talusan näitab meile,
et muutus tuli tänu kirikute kümnete aastate pingutustele teenida pealinna.
Üle 14 000 inimese eri kristlikest uskkondadest
osales hiljuti jõulurahu festivalil Vietnami pealinnas Hanoi's.
Päevapikkusesse ettevõtmisse mahtus peretegevusi, talendišõusid
ja evangeelseid lavastusi.
See tipnes kiituse ja ülistusega,
misjärel USA evangelist Reid Saunders kuulutas evangeeliumi.
Üle 1000 tuli ette Kristust vastu võtma.
Kümme aastat tagasi poleks selliseid üritusi
kommunistlikus Vietnamis toimunud,
ent viimastel aastatel on osalenud ka kohaliku omavalitsuse ametnikke.
Tänavu korraldas Vietnami politsei isegi jõuludinee kõigile pastoreile,
mis näitab austust ja mõistmist politsei ja usukogukonna vahel.
Hanoi rahvusvahelise koguduse vanempastor Jacob Bloemberg
peab selle läbimurde põhjuseks kampaaniat Armasta Hanoi'd,
mille nende kogudus algatas 2012. a.
Kui kohtume valitsusametnikega, ei palu me luba või muid asju.
Küsime, kuis saame armastada nende linna.
Ja arvan, et aastate jooksul on see jätnud tõesti mulje,
et meie kui kristlastest välismaalased soovime abistada ühiskonda.
Aastate jooksul on kristlik kirik loonud valitsusega head suhted
läbi projektide, nagu tänavate ja sildade koristamine,
töötubade korraldamine ja muud ühiskondlikud teenused.
Armasta Hanoi'd pakkus ka kogudustele võimalusi
teha koostööd Jumala riigi laiendamiseks,
väljendades Kristuse armastust ühiskonna eri aladel.
Armasta Hanoi'd ülekandmiseks teistesse Vietnami linnadesse
on kampaania arenenud Armasta Oma Linna liikumiseks.
Ses liikumises ristikirik mitte ainult ei võida poolehoidu valitsuselt,
vaid, mis kõige tähtsam, saab tuntuks Jumala armastuse poolest,
ning paljud vietnamlaseed saavad tundma Tema armastust.
Kui Hanoi Rahvusvaheline Kogudus 1995. a. alustas,
keelas valitsus vietnamlastel välismaises kirikus käimise.
Nii küsisin ükskord kohvikus kolonelilt,
kes oli mu vahemees linna politsei juures,
kas vietnamlased tohivad meie kirikus käia.
Ja ta ütles hoobilt: Tohivad!
Kui hoolitsete nende vaimse tervise eest, siis tohivad!
Pastor Jacob ja ta naine Linda tunnustavad Regent'i Ülikooli,
kuna tegid oma magistriõpingud veebis,
mis on aidanud neil teenida Vietnamis üle 26 aasta.
Linda sai haridusmagistriks.
Olen väga tänulik, et Regent oli veebihariduse esirinnas
palju varem kui see hoo sisse sai, ja nii saime jätkata teenimist,
et kasvatada lapsi Aasias elades ja samaaegselt magistriõpinguid tehes.
Pastor Jacob sai aga organisatsiooni juhtimise magistriks.
See oli minu jaoks tõesti tähtis ja suurepärane õppimiskogemus
sellise kirju koguduse juhtimiseks.
Ja ka inimeste innustamiseks ja veenmiseks,
et ühe linna muutmine nõuab vaid Jeesuse kombel armastamist.
Lucille Talusan, CBNi Uudised, Hanoi.
Tore lugu! Tänan, Lucille!
Jõuluajal on sünnistseene näha avalikes kohtades paljudes asulates.
Kristuse sünnilugu on kirjas Luuka evangeeliumis,
kuid seda püha ööd hakati kujutama juba aastasadu varem.
Tänavu möödus esimesest sünnistseenist juba 800 aastat.
CBNi Abigail Robertson räägib selle traditsiooni algusest.
Sünnistseenid on saanud jõuluaja sümboliks,
sest igal aastal koostavad miljonid väljapaneku Jeesuse sünnist.
See traditsioon algas 1223. a., kui Püha Frantsiskus Assisi'st
käis Pühal Maal ja tahtis kujutada seal nähtut
oma sõpradele ja pereliikmeile Itaalias.
Püha Frantsiskus Assisi'st läks Petlemma,
kus teda liigutas sünnistseen,
ja ta tahtis anda rahvale aimu, milline see välja nägi,
et nad tajuksid Jeesuse sünni madalat päritolu.
Missal lavastas Püha Frantsiskus
etenduse Jeesuse sünnist ühes loomade, näitlejate
ja heinasõimega Greccio linna servas Itaalias.
Ta tahtis Greccio rahvale edasi anda sünniloo tähistamise ilu.
Ja see on nii huvitav, kuna ta pani koopa ette heinasaod,
aga rahvas tõi ju oma loomad kaasa,
ja räägitakse, et kui nood seda heina sõid,
tervenesid nad kõikidest oma haigustest.
Esimese sünnistseeni asukohta peetakse tänapäevani kalliks,
seal käib koguni paavst Franciscus isiklikult.
Sõimestseenid ja etendused on teinud läbi suure arengu
alates madalast algusest 800 aastat tagasi.
Washington'is on Usk ja Vabadus kogudus
etendanud jõule viimased 20 aastat näitlejate ja elusloomadega
USA Kapitooliumi ja Ülemkohtu juures.
Ja Piiblimuuseumis näidatakse
kolme auhinnatud käsitööna valminud sõimestseeni
2023. a. sünnisõime võistluselt Maltal.
Nii sunnib see sind tõesti mõtlema, kui ehtne ja tõeline oli Jeesuse sünd -
et Ta sai inimeseks ja sündis nagu kõik teised,
ja Maarjal oli palju vaeva.
Koduseks kasutamiseks on Melissa Carey' sünniloo kapike,
mis räägib Jeesuse sünniloost advendikalendri vormis.
Tahtsin kõrvaldada jõuludest kaose.
Tahtsin hoolitseda, et inimestel oleks sisukas, teadlik advent,
mis valmistaks neid ette võtma jõuluhommikul vastu
Jeesuse Kristuse kauni kingi.
Advendiaja igal päeval saab avada ühe jõulukapikese sahtli,
kus leidub üks tegelane Kristuse sünniloost
ja üks piiblisalm ja mõtisklus selle juures.
Kapikeses on peale sünniloo põhitegelaste
muid olulisi tegelasi, nagu keiser Augustus ja Ristija Johannes.
Inimestel on nii oluline mõista, et Piibli tegelased, isikud Piiblis,
on tõelised, ehtsad, ajaloolised isikud, mitte väljamõeldud muinasjutukujud.
Lähedastele tehakse jõuluajal kauneid kingitusi.
Nüüd saab sünnistseene kõiksugu kujul ja suuruses,
kuid üks on neil ühine: valmistada jõuluajal raasukest rõõmu,
kuna nad meenutavad meile Jeesuse Kristuse imelist kingitust.
Piiblimuuseumist, Abigail Robertson, CBNi Uudised.
Tänan, Abby!
Järgnevalt, ajaproovile vastu pidanud jõuluklassika.
Teame kõik head sõnumit multikast Charlie Brown'i Jõulud,
ent kas teame, et see oleks äärepealt välja jäetud?
Pärast pausi näeme lähemalt.
Asuge teele rahu ja eneseteostuse poole!
Lootust on leida vaid Kristuses, nagu näitab elumuutev tarkus
Pat Robertson'ist jäänud õpetuses 'Edu kümme seadust'!
Saavutate sihi ja eneseteostuse,
kui uurite oma usuteed määravaid põhimõtteid.
Õpite elama edukalt ja sisukalt ja tooma õnnistusi ja ühtsust perre.
CBNi värskeim pakkumine sisaldab Pat'i kõvakaanelist signatuurraamatut
'Edu kümme seadust', töövihikut 'Edu kümme seadust'
ja 'Edu kümne seaduse' raamatu audiovoogu.
Liitu meiega juba täna!
Kui hakkate CBNi partneriks, saate tänutäheks 'Edu kümme seadust'.
Ärge raisake võimalust rikastada oma usuteed ja teostada oma potentsiaali!
Helistage 1-800-700-7000 või vaadake lehte CBN.com juba täna.
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline!
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
Jätkame kristlike uudistega.
Multikat Charlie Brown'i Jõulud on pühadeajal vaadanud
mitu põlvkonda üle ilma.
Filmi sisukaim osa on nn 2 imelisimat minutit TV-animatsiooni ajaloos -
lõik, kus Linus räägib jõulude tõelisest tähendusest.
Mark Martin räägib
selle erilise teose mõjust ning selle loonud mehe usust.
Kas on kedagi, kes teab, mis on jõulude tähendus?
Ikka, Charlie Brown, võin öelda, mis on jõulude tähendus.
Lihtsalt, kuid mõjukalt räägib Linus siis loo
Jeesuse sünnist Luuka evangeeliumi järgi.
... teile on täna sündinud Taaveti linnas Päästja, kes on Issand Kristus.
Koomiksi 'Peanuts' looja Charles Schultz soovis,
et film räägiks jõulude sisust.
Produtsent ja animaator kõhklesid,
tema aga ütles: Kes seda teeb, kui mitte meie?
Dr. Stephen Lind, Charlie Brown'i Usu autor,
mis käsitleb Charles M. Schultz'i vaimulikku elu ja tööd,
ütleb, et Schultz jäi kindlaks.
Saates oli asju, mis panid juhid ja mõned ta loomepartnerid ebalema.
Nii džässmuusika, lapsdublandid kui viide usule said kõvasti kriitikat.
Charles Schultz pani tegelikult kanna maha paljudes neist uudseis otsustes.
Viimaks vaatasid stuudio juhid saate üle
ja jäid küll väga kahevahele, nagu selgus,
ent neil polnud enam palju aega uue saate tegemiseks,
ja reklaami oli tehtud.
Seega pidid nad ajapuuduse tõttu leppima Schultz'i loovnägemusega.
Ja selgus, et publikule meeldis.
Saadet näidati 1965. a. detsembris ja kriitikud olid vaimustuses.
Ta võitis Emmy silmapaistva lastesaate eest vaadatavaimal ajal.
Esietendusele järgnenud 1960ndail
said Schultz ja sponsor Coca-Cola palju kirju vaatajailt suure tänuga,
et teles näidati sisulist viidet usule.
Mõned neist 1960ndate kirjadest oleks nagu kirjutatud tänapäeval.
Charlie Brown'i Jõulud on siiani üpris armastatud klassika.
Paul Batura ühingust Pearõhk Perekonnale ütleb,
et Schultz on nagu ajatu, mitte ärklev, ja oh kui imeline!
Arvan, et rahvas ootab seda igal aastal ja et see koondab inimesi.
Esmamuljed on me jaoks väga tähtsad,
ja kuna enamus meist nägi Charlie Brown'i Jõule 3-5-aastaselt,
jäi see meiega,
ja kui kuuleme seda häält, kui kuuleme Luuka evangeeliumi lugemist,
siis meenub meile, miks tähistame jõule.
Nii arvan, et sel on olnud viimselt positiivne mõju maailmale.
Schultz'i usku on aastate jooksul uuritud.
Teda on peetud tõsikristlaseks, universalistiks, ateistiks,
ja ta ise olevat nimetanud end elu viimases osas sekulaarhumanistiks.
Lind ütleb, et Schultz'i jaoks oli usk väga isiklik.
Schultz'il oli piibellik usk,
mis võis küll olla nüansirikkam kui ta eakaaslaste uskkondlikud dogmad,
ent see oli isiklik piibellik usk,
millest ta ajapikku rääkis lähimatele inimestele ja võttis oma reisikavva,
olgugi et see oli pisut nüansirikkam ja laiem
kui mõnigi traditsiooniline õpetus.
Mõned on püüdnud teha temast pühaku ja mõned lurjuse,
süüdistades teda koguni hereetilistes uskumustes.
Arvan, et tegelikult oli ta kusagil vahepeal, kui vaadata ta töö vilja,
vaadata, mida ta on loonud, ja mida me siiani saame nautida.
Ja mul on väga-väga hea tunne Charles Schultz'i kristliku usu osas.
Regent'i Ülikooli teoloogiadekaan dr. Corne Bekker ütleb samuti,
et tuleb vaadata Schultz'i tööd.
Küllap Schultz ise tahaks,
et hindaksime tema pärandit ja isikut tema loomingu põhjal.
Ja kui vaatame koomiksit 'Peanuts',
kui vaatame seda jõulusaadet,
siis on see erakordne pärand nii usust kui osaduse tähtsusest.
Oleme tugevamad üheskoos.
Vaid Jumal teab päriselt Charles Schultz'i südant ja usku.
Küll aga teame, et aasta-aastalt räägib tema loodud poisike
maailmale Jeesusest Kristusest.
See ongi jõulude tähendus, Charlie Brown!
Mark Martin, CBNi Uudised.
Vahva! Tänan, Mark!
Järgnevalt, laulame neid igal aastal!
Räägime lähimineviku tuntuimate jõululaulude saamisloost.
Reklaamipausile!
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Kas lööd ka kaasa?
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Ostke CBNist 'Edu kümme seadust',
mis sisaldab Pat Robertson'i signatuurraamatut ja tuliuut töövihikut.
'Edu kümme seadust' annab teile vahendid,
mida vajate eluks Jumala sihi ja väega.
Saate teada, kuidas rakendada elumuutvaid põhimõtteid,
nagu kasuksolemise, elumuutmise ja vastutustunde seadused.
Pange Jumala riigi seadused tööle enda elus.
Ostke 'Edu kümme seadust' juba täna! Helistage või ostke kohe netist!
Jätkame saadet.
Oskame kõik lemmikjõululaule peast, ent kas teame, millest need sündisid?
CBNi Gordon Robertson räägib mõne tuntuima jõululaulu saamisloo.
'Oo Petlem, väike linnake' saamislugu.
Detsember 1865.
Pärast võitlusaastaid kodusõjas läks ameerika kaplan
Phillips Brooks hädavajalikule puhkusereisile Pühale Maale.
Jõuluõhtul laenas ta hobuse ja ratsutas Jeruusalemmast Petlemma.
Ratsasõidu ajal koges ta enda sõnutsi Jumala vastupandamatut ligiolu.
Enne pimedat sõitsime linnast väljale, kus karjased olevat näinud tähte.
Möödusime karjastest, kes nagu ikka oma karju valvasid.
Seisin Petlemma vanas kirikus, Jeesuse sünnipaiga juures.
Tund tunni järel kaikus kogu kirik imeilusatest kiituslauludest Jumalale
ja pani mu hinge igavesti laulma!
Kui Brooks naasis koju, kirjutas ta oma elamusest laulu.
Kolm aastat hiljem kanti ’Oo Petlemm, väike linnake’ esmakordselt ette
lastekoori esituses tema kirikus.
'Oo püha öö' saamislugu.
Aastal 1847 kirjutati prantsuse laul ’Cantique De Noel’ kahasse
juudi helilooja Adolphe Adam’iga.
Kümme aastat hiljem tõlkis ameerika vaimulik John Sullivan Dwight
sõnad inglise keelde.
Orjapidamise vastasena lummas Dwight’i teine salm (ingl. k.):
’Ta lõhub ahelad, sest ori on me vend, ja Tema nimel tuleb rõhumisele ots!'
Pea 60 aastat hiljem, jõuluõhtul 1906. a., tegi Kanada leidur
Reginald Fessenden maailma esimese raadiosaate,
mida kuulsid peamiselt radistid ja kaubalaevad Atlandil.
Fessenden luges Luuka raamatust Jeesuse sünniloo ning mängis viiulil
’Oo, püha öö’, millest sai esimene raadios ülekantud jõululaul.
'Kas kuuled sama, mis mina' saamislugu.
Kuuba raketikriisi harjal 1962. a. heitles helilooja Noel Regney
depressiooni ja oma 2. Maailmasõja mälestustega.
New York’i tänavail jalutades nägi ta lapsevankritega emasid
ja mõtles ainsale hetkele ajas,
mil tema meelest andis Jumal inimestele võimaluse tõeliseks rahuks.
Siis lõi Regney sõnad ja andis need oma naisele Gloria’le, kes lõi viisi.
Laul salvestati kuu aja pärast ja tuli välja vahetult enne jõule.
Käsk inimestele palvetada kõikjal rahu eest
kõnetas ’külma sõja’ aegseid kuulajaid.
Ja lehtedes kirjutati, et autojuhid, kes seda esmakordselt raadiost kuulsid,
olid sõnadest nii rabatud, et tõmbasid auto teeserva ja jäid kuulama.
’Kas kuuled sama, mis mina’ sai sedamaid menukiks,
mida müüdi tol jõuluajal 25 miljonit plaati.
’Hõiska, maailm, pea tulemas on Issand sinule’ saamislugu.
Enamik jõululaule räägib Jeesuse sündimisest minevikus,
üks tuntud laul aga innustab kristlasi vaatama tulevikku.
Üks jõululaul erineb kõikidest teistest.
See laul, ’Hõiska, maailm’, ei räägi Jeesuse esimesest tulemisest,
vaid teisest tulemisest.
’Hõiska, maailm’ oli algselt lõik suure inglise laulukirjutaja
Isaac Watts'i 1719. a. loodud luuleraamatust,
mis põhines psalmil 98.
See luuletus polnudki mõeldud jõululauluks, ega üleüldse lauluks.
Ja Watts ei saanudki teada, et oli kirjutanud ühe oma kuulsaima laulu.
Sajand hiljem avastas selle luuletuse Bostoni muusikaõpetaja Lowell Mason
ja tegi sellele viisi.
Kuna see tuli välja jõuluajal, sai sellest kiiresti pühade lemmiklaul,
ja edaspidi suisa enim avaldatud jõululaul USAs.
Hõiska, maailm, pea tulemas on Issand sinule!
Tal väravad avage ja südames hõisake, kõik taevas ja maa,
nüüd laulge au ja kiitust Päästjale!
Hõiska maailm, nüüd õnnistus on tulnud sinule!
See räägib Tema taastulekust lõpuajal,
mil Ta valitseb väe ja õigluse ja halastusega.
... nüüd laulge au ja kiitust Päästjale!
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis maailmas toimub ja kuidas selle pärast palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Jumal hakkas andma mulle põhimõtteid,
millest räägin raamatus 'Edu kümme seadust'.
Pat Robertson'i töö on mõjutanud miljoneid elusid.
Ta lõi erakordse pärandi
kõrgema hariduse, massimeedia ja rahvusvahelise heategevuse vallas.
Võite saada Pat'i tarkuse.
'Edu kümme seadust' on teie kondikava teel saavutustele,
eneseteostusele ja pärandile,
mis on teie ülima kutse vääriline Jumala lapsena.
See eripakkumine sisaldab
Pat'i signatuurraamatut 'Edu kümme seadust' kõvade kaante vahel,
töövihikut, mis on teile teel abiks,
ja veel audioraamatut, mida loeb Andrew Knox Klubi 700st.
Kui inimene tahab saada imet, peab ta olema absoluutselt kindel,
et Jumal on vägev, et Jumal on hea ja et Jumal suudab täita oma tõotuse.
Helista kohe või ava leht cbn.com, et asuda looma oma pärandit juba täna.
Tänapäeva teadusvallast väljaspool on vägi, mis ei allu loogikale.
Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
See oli lihtsalt täielik ime! - Palve toimib!
Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Saate lõpetuseks:
Pärast Iisraeli-Hamasi sõja algust tuleb Iisraeli vähe külalisi.
See on üks põhjus, miks kohalikud ärid töötavad eriti pingsalt,
et viia Püha Maa nendeni.
Chris Mitchell teatab:
Zak Mishriky on kolmanda põlve kingipoodnik vanalinnas.
Ta pakub kõike, õlipuust sõimestseenidest
vanade müntide ja õlilampideni.
Tahan anda edasi Piibli tõde või Piibli lugusid,
asju, millest räägib meie Piibel.
Näiteks müün Jeesuse aja münti, seda lesknaise leptonit.
Tegin selle lesknaise kahe leptoni koopiad.
Ja kirjutasin sellele, et väärtust omab su süda, mitte su raha.
See on Piibli tõde - Jumal soovib me südant, mitte raha.
Töölistele aga on raha vaja, seega väärt kinkide pakkumise kõrval
toetab Mishriky usuvendi-õdesid, kes on sõja ajal hädas.
Vajame inimesi, kes ihkavad Kristuse ligiolu.
On oluline, et kui palverändurid tulevad Jeruusalemma,
näevad nad, et see pole vaid kivid või kirikud,
vaid päris inimesed, kes on kogenud Jumalat
ja tunnistavad, et Tema haud on tühi.
Mu äri võimaldab inimestel töötada ja toota ja leiba teenida ja siia jääda.
Selleks annab oma panuse ka Artza Pakk, juudi firma,
mis tahab viia Püha Maa kristlasteni Põhja-Ameerikas.
Selle asutaja on Itai Schimmel.
Artza on ettevõte, mille lõin koroonaajal,
et ühendada inimesi mõtestatult Püha Maaga, Piibli Maaga,
aga ka toetada väikefirmasid ja heategevusühinguid Iisraelis
iga kingikarbiga.
Ja see haarab ja seda saab nautida kogu perega.
Tellitud Artza kingikarp sisaldab kohalikke kingitusi,
mida saab 4 korda aastas.
Nüüd, sõja ajal, ütleb Schimmel, on see veelgi tähtsam.
Need karbid toetavad ju otseselt ärisid ja heategevusühinguid Iisraelis,
mis kõik vajavad abi enam kui varem.
Selle karbi teemaks valisime jõulurõõmu.
Kingitusteks on küünlajalg, palvepäevik ja annetus firmalt,
mida 7. oktoober otseselt mõjutas.
On Iisraeli kaart Iisraeli lipuga, ja tervitus inglise ja heebrea keeles.
Ja seda tehakse ühingule, mis asub ühes Gaza piiri äärses linnas.
See loodi teismeliste ja noorte abistamiseks,
kel on Down'i sündroom, erivajadus, autism.
Ja neid mõjutas 7. oktoober otseselt.
Paljud nende töötajad-abilised mõrvati jõhkralt.
Nii Zak'i kingid kui Artza Karp
tahavad aidata hoida kohalikke ettevõtteid vee peal sõja ajal.
Chris Mitchell, CBNi Uudised, Jeruusalemma vanalinn.
Tänan, Chris!
Tore uudis, ja oleme südames Iisraeli ja kõikidega,
kes siiani kannatavad ses Iisraeli-Hamasi sõjas.
Tulgu Jumala rahu nende peale sel jõuluajal!
Tänan vaatamast sel nädalal!
Järgmise nädalani Jumala õnnistust!, ja ärge meid unustage!
Tõlge: Sulev Kivastik